Córso Solferìn (Zêna)

Córso Solferìn o l'é 'na stràdda de Zêna, scitoâ into quartê de Castelétto, ch'a fà pàrte da coscì dîta Circonvalaçión a Mónte. Sta stràdda chi, ch'a pìggia o sò nómme da-o comùn in provìnsa de Màntova dónde gh'é stæto conbatûo 'na famôza batàggia, a colêga, a levànte, Córso Càrlo Armelìn (ch'o l'incoménsa in corispondénsa da Ciàssa de Sàn Bertomê di Armêni) e, a ponénte, Córso Magénta (ch'o l'incoménsa in corispondénsa de l'incrôxo co-a Montâ da Madònna da Sanitæ).

 Stöia 
Córso Solferìn o l'é stæto realizòu tra a fìn do sécolo XIX e o prinçìpio do sécolo XX pe servî 'n'àrea de nêuva espansción urbâna e, inte l'ànbito da Circonvalaçión, pe colegâ e dôe estremitæ da çitæ sénsa pasâ pò-u sò céntro.

Co-a sò costruçión l'é stæto caciòu zu 'n tòcco de l'antîgo condûto de Zêna, in pàrte riadatòu a stréito pasàggio pedonâle conosciûo co-o nómme de Pàsso do Condûto, paraléllo a Córso Solferìn. Defæti, inta miâgia ch'a l'arêze o colegaménto pedonâle tra l'estremitæ de ponénte do Pàsso do Condûto e o marciapê de Córso Solferìn, se pêuan ancón védde e arcâte de 'n antîgo pónte canâ, co-i sò rèsti che són pi-â ciù pàrte covèrti da-a stràdda modèrna.

Pöco dòppo l'avertûa de sta stràdda chi, tra o 1895 e o 1896, l'êa stæta realizâ 'na lìnia di tranvài da pàrte da SFEF (Socjêtæ de Ferovîe Elétriche e Funicolâre) che, anàndo aprêuvo a-o camìn da circonvalaçión, a pasâva pe Córso Solferìn ascì. A lìnia di tranvài a l'é stæta in sciâ fìn desmantelâ into segóndo dòppo goæra e sostitoîa da-o traspòrto pùblico in sce gómma.

 Descriçión 
A tabélla chi de sótta a contêgne tùtti i scîti d'interésse che s'avànsan in sce Córso Solferìn. Into rèsto di nùmeri cìvichi gh'é sorviatùtto di cazaménti rescidençiâli tiæ sciù tra a fìn do sécolo XIX e o prinçìpio de quéllo sucescîvo.
InmàgineN°NómmeDescriçiónsenza_cornice|125x125px1/AUspiâ Evangélico(intrâ pedonâle)L'Uspiâ Evangélico Internaçionâle o l'é 'n uspiâ fondòu inte l'ànno 1857 da-e vàrie Gêxe evangéliche de Zêna, stramuòu 'na dêxénn-a d'ànni dòppo inta sò sêde atoâle.
D'ancheu, o l'é pàrte do scistêma sanitâio lìgure inte l'ASL 3 "Zenéize" e, da-o 2011, o gestìsce 'n uspiæto a Ôtri ascì.senza_cornice|125x125px27Vìlla Gruber De MâiTiâ sciù inta segónda meitæ do sécolo XVI da-a famìggia de lignêua di De Mâi, a conprendéiva a gêxa-abaçîa da Madònna da Sanitæ ascì. Derê a-a vílla gh'é 'na tôre de goàrdia ciù antîga, ch'a remónta a-o prinçìpio do Çinqueçénto.
Sta vìlla chi a se trêuva inte 'na poxiçión panoràmica, drénto a-o coscì dîto párco Gruber, che d'ancheu o l'é de propiêtæ do Comùn e avèrto a-o pùblico.senza_cornice|125x125px31Vìlla CrôxeA l'é 'na vìlla sùb-urbâna ch'a l'é stæta costroîa into Seteçénto a l'incrôxo tra a Montâ da Madònna da Sanitæ e Córso Solferìn. A l'à 'na fórma a "L" e 'na faciâta decorâ co-e pitûe òriginâli. Dotâ de 'n pàrco picìn, a confìnn-a a nòrd co-i giardìn da Vìlla Gruber De Mâi.
D'ancheu a l'é 'na rescidénsa privâ.

 Comunicaçioìn 
A stràdda a l'é colegâ da-e coriêre do traspòrto pùblico locâle de l'AMT de lìnie 36, 36/ e 606 che, pasàndo pi-â Circonvalaçión, colêgan e-estremitæ do céntro da çitæ. In particolâ, in sce Córso Solferìn gh'é a fermâta de:
 Solferìn/Uspiâ Evangélico (Solferino/Ospedale Evangelico - )

 Nòtte 

 Bibliografîa 




 Âtri progètti 

Categorîa:Stràdde de Zêna